
Αὐσϊγαεϊ 

Ίσως ο τίτλος τούτης της μελέτης ξενίζει, µμαθώς θα µας απασχολήσουν δύο φαινομενικά 
ασυσχέτιστες μεταξύ τους φυσιογνωμίες της σύγχρονης ελληνικής ιστορίας. Η µία είναι ο 
Χαρίλαος Τρικούπης και η δεύτερη ένας νεοέλληνας συγγραφέας ο Εμμανουήλ Ροΐδης. 
Σκοπός µας είναι να σκιαγραφήσουµε την οικονομική πολιτική του πρώτου, που 
σχεδίασε και εφάρμοσε κατά τις διάφορες χρονικές περιόδους στις οποίες διετέλεσε 
πρωθυπουργός, και να σχολιάσουµε ένα απόσπασμα απὀ άρθρο του δεύτερου στην 
εφημερίδα «Ασμµοδαίος». Οι δύο αυτοί άνδρες δεν ήταν άγνωστοι μεταξύ τους. Αν 
αναλογιστούμε ότι ο Εμμ. Ροΐδης συνεργαζόταν µε την εφημερίδα Ώρα του Χ. Τρικούπη 
και υπήρξε υποστηρικτής της πολιτικής του, καταλαβαίνουμε ὁότι οι σχέσεις τους ήταν 
άμεσες]. 


Δύο είναι τα βασικά αποτελέσµατα που προσδοκούµε γενικότερα. Το ένα, εκτός απὀ την 
επιδερµική αναφορά σε οικονομικά µέτρα των κυβερνήσεων του Χ. Τρικούπη, έχει να 
κάνει µε την αποτελεσμµατικότητα της οικονοµικής πολιτικής του σε σχέση µε τους 
στόχους που είχε θέσει. Η άλλη προσδοκία είναι να βρούμε σε ποιους και γιατί 
απευθύνεται ο Εμμ. Ροΐδης µετη παραπάνω δηµοσίευσήτου. 


Επίσης, προσπάθεια θα γίνει να βγουν συμπεράσματα και να απαντηθούν διάφορα 
ερωτηματικά όσο αφορά στην πολιτική του Χαρ. Τρικούπη. Για παράδειγµα, εάν 
ευνοήθηκε η ελληνική οικονομία και δικαιώθηκαν οι σκοποί του µε την εφαρµογή των 
µέτρων του, αν προσέγγισε τους ρυθμούς ανάπτυξης της πλέον βιομηχανοποιηµένης 
δύσης, αν ποτέ, γιατί, και απὀ ποιους παρουσιάστηκαν προσκόµµατα στη υλοποίηση του 
οικονομικού του προγράµµατος, και τέλος τι μερίδιο ευθύνης έχει για τη ταπεινωτική 
χρεοκοπία του 1893. Επιπλέον, ὁσον αφορά στο άρθρο του Εμμ. Ροΐδη, θα 
προσπαθήσουμε να απαντήσουμε εάν απευθύνεται σε συγκεκριµένα πρόσωπα, και όχι 
γενικευµένα στους χρυσοκάνθαρους και κατ’ επέκταση τους νεόπλουτους της εποχής 

του, και εάν κατά πόσο µπορεί να παραλληλιστεί αυτή του η αγανάκτηση µε κάποιο 
προσωπικό του βίωµα. 


Θα ξεκινήσουμε µε τον σχολιασμό του συγκεκριμένου αποσπάσµατος και µια 
συντοµότατη αναφορά στο γενικότερο έργο και φυσιογνωμία του Εμμ. Ροΐδη, και στη 
συνέχεια θα επεκταθούµε στη σκιαγράφηση της οικονοµικής πολιτικής του Χαρ. 
Τρικούπη. 


Εμμανουήλ Ροΐδης 

Το άρθρο του Ροΐδη δεν είναι απλά µια γενικευμένη διαπίστωση της οικονοµικής 
συμπεριφοράς και ὁραστηριότητας των ισχυρών της τότε εποχής. Μιλάει για 
συγκεκριμένους ανθρώπους, προσδιορίζι τη καταγωγή τους, τον τόπο 
ὁραστηριοποίησης τους και τον τρόπο που ενεργούν. Καθόλου απίθανο να είναι και µια 
επίθεση προσωπικά προς τον Ανδρέα Συγγρό µε αφορμή το σκάνδαλο των μεταλλείων 
του Λαυρίου. Το ζήτηµα αυτό, γνωστό και ως Λαυρεωτικό”, απασχόλησε την Ελλάδα δύο 
περίπου χρόνια (1871 έως 1873)’ το οποίο έγινε αφορμή να προκληθεί επέµβαση στα 
εσωτερικά της Ελλάδος από Ιταλία και Γαλλία, να παραιτηθούν δύο κυβερνήσεις, και να 
χάσουν πολλοί Έλληνες τα χρήµατάτους”. 





ΖΜια εκτενέστερη αναφορά στο ζήτηµα των Λαυρεωτικών, θα βοηθήσει να καταλάβουμε το 
παρακάτω ισχυρισμό µας για προσωπική επίθεση του Ροΐδη στο Συγγρό. Τα ορυχείατου Λαυρίου 
ανήκαν στην εταιρεία Βοιχ-πεσρίεηί , εταιρία ιταλογαλλικὠν συμφερόντων. Όλα ξεκίνησαν µε 
αφορμή την ασάφεια του διατάγµατοςτου 1867 (23 Αυγούστου και 31 Δεκεμβρίου),το οποίο δε 
διασαφήνιζε αν εκτός της εκμεταλλεύσεως των ορυχείων, θα μπορούσεη εταιρία να 
εκμεταλλεύεται τις εκβολάδες, τις οποίες η κυβέρνηση θεωρούσε ότι άνηκαν στο ελληνικό 
κράτος. Αυτή η ασάφεια λύθηκε στις 29 Μαΐου όταν η κυβέρνηση Κουμουνδούρου πέτυχε την 
ψήφιση νόµου απότη βουλή ότι οι εκβολάδες ανήκαν στο κράτος. Αυτό, όπως ήταν αναμενόμενο 
είχε την αντίδραση της εταιρίας, η οποία υποστήριζε ότι ο νόμος δεν ήταν δυνατό να έχει 
αναδρομική ισχύ, και ζητούσε την επίλυση της διαφοράς υπό τη διαιτησία των μεγάλων 
δυνάμεων. Κάτι τέτοιο θα καταρράκωνε το κύροςτης ελληνικής δικαιοσύνης (αφού θεωρήθηκε 
ανίκανη από τους Ιταλούς και Γάλλους για αντικειµενική επίλυση του ζητήματος) και προφανώς 
καιτης ελληνικής κυβερνήσεως. Η επόµενη κυβέρνηση, του Δεληγιώργη, έχοντας τη 
συμπαράσταση του βασιλιά δεν υπέκυψε σε αυτέςτις πιέσεις. Λύση τελικώς δόθηκε όταν η 
εταιρία πέρασε στα χέρια Έλληνα κεφαλαιούχου, του Ανδρέα Συγγρού στις 25 Φεβρουάριου 
1873. Το θετικό για την ελληνική κυβέρνηση ήταν ότι η είδηση της μεταβίβασης, είχε ως 
αποτέλεσµα να πάψει η ιταλογαλλική επέμβαση, και στα οικονομικά, αφού η περιβόητη 
εκκαµίνευση των εκβολάδων καιτης σκωρίας παραχωρήθηκε στην εταιρία µε αντιπαροχή στο 
δημόσιο 4496 επίτων καθαρών κερδών. Εντούτοις, ο όμιλος Συγγρού, που είχε υπογράψει 
σύμβαση για 99 χρόνια µετο δημόσιο, µε εκβιασμούς προς την κυβέρνηση κατάφερετη µείωση 
της συμβατικής υποχρέωσηςτης εταιρίας από το 4496 σε 200.000 αργυρές δραχμές ετησίως. Παρ’ 
όλα αυτά ο θόρυβος που προκάλεσε το ζήτηµα της Βοιχ-δεΓρἰεΓί και η «θετική» αντιμετώπιση του 
ζητήματος από την κυβέρνηση, ενθουσίασε την κεφαλαιαγορά. Αξιοσημείωτη είναι η σύσταση 21 
µεταλλευτικών εταιριών µέσα σε µια διετία. Πολλά ελληνικά νοικοκυριά επένδυαν τα χρήματα 
τους σε αυτέςτις εταιρίες, δίχως να αντιλαμβάνονται τα κερδοσκοπικά συμφέροντα που 
κρύβονταν πίσω απότις πλάτεςτους. Περισσότερες πληροφορίες για το παραπάνω ζήτημα, που 
ήταν και η αιτία η λέξη Λαύριο να καθιερωθεί στη νέα ελληνική ως συνώνυμη της απάτης, στο 
βιβλίο του Τ. Βουρνά, Τα Λαυριακά Και η χρεοκοπία του 1893. 

Ένας από τους μεγάλους χαµένους από το Λαυρεωτικό σκάνδαλο, ήταν και ο Ροΐδης, που 
είχε επενδύσει µεγάλο µέρος της πατρικής περιουσίας του σε μετοχές των μεταλλείων”. 
Ο καταγόμενος από τα παράλια του Θρακικού Βοσπόρου Ανδρέας Συγγρός κατάφερε µε 
τεχνάσματα τη συνεχή ζήτηση των µετοχών, που υψώθηκαν απότοµα στη τιµή των 310 
δραχμών. Δεν πέρασε αρκετός χρόνος και αποδείχτηκε πόσο Φρούδες ήταν οι ελπίδες 
των αγοραστών, συμπεριλαμβανομένου και του ευφυέστατου, κατά τα άλλα, Ροΐδη. 
Αυτό όµως που δείχνει να τον ενόχλησε περισσότερο, είναι η ανάδειξή τους σε «καλούς 
πατριώτες», παρ όλεςτις κερδοσκοπικές τους ενέργειες σε βάρος του απλού λαού. Όπως 
χαρακτηριστικά αναφέρει ο Τάσος Βουρνάς, «ο Ανδρέας Συγγρός, µετά το σκάνδαλο 
Λαυρίου, παρίστανε και τον εὐνικό ευεργέτη. Αυτός ήταν και ο συνήδης τρόπος να 
εξαγοράζουν τις αμαρτίες τους όσοι είχαν θλάψει το σύνολο. Η νεότερη ιστορία µας είναι 
γεμάτη απὀ τέτοια παραδείγµατα...»’. 


Ο χαρακτηρισμός ψΨωμάρπαγες, και τρεφόµενοι εκ κρέατος αυτοχδόνων δεν είναι 
υπερβολικός, αν λάβουμε υπ’ ὀψιν ότι στον πυρετό του εὐκολου πλουτισμού, που 
διακατείχε τότε τους Έλληνες, µέχρι και μικρέςὸ περιουσίες όπως τιμαλφή και οικοσκευές 
πωλούνταν απὀ τον απλό κόσµο για την αγορά των µετοχών. Μεταξύ άλλων, ο Εμμ. 
Ροΐδης είχε αναφερθεί κι άλλη Φορά στην τὀτε αντικατάστασιν των ληστών δια 
χρηµατιστών’, καυτηριάζοντας αυτά τα χρηµατιστηριακά παιχνίδια των κερδοσκόπων. 


Τέλος, αυτό που µας ωθεί να ταυτίσουµε το άρθρο του µε την αποτυχημένη επένδυση 
των χρημάτων του, και την πικρία που του επέφερε, είναι ότι ο Ροΐδης πράγματι 
επηρεάστηκε από αυτό. Στο αφήγηµά του «Άγιος Σώστης», φανερά επηρεασμένος και 
από τις µηδενιστικές αντιλήψεις του Μαξ Στίρνερ, υποστηρίζει τη µαταιότητα της 
προόδου και της βιομηχανικής επανάστασης. Μιας προόδου, που και ο ίδιος νωρίτερα 
στήριξε µε την αγορά των µετοχών του µεταλλείου, αλλά τελικώς αυτή του η επένδυση 
αποδείχτηκε μοιραία για τον ίδιο Και πολλά άλλα νοικοκυριά. Προφανώς χρειάστηκε 
αυτή η αποτυχία του ὡστε να κατανοήσει Καλύτερα, Κάτι που Φαίνεται και σε αρκετές 
του κριτικές για τη πολιτική, δηλαδή αυτά που ήδη γνώριζε και είχαν γραφεί στην εποχή 
του για τις επιπτώσεις της βιομηχανικής επανάστασης και την πρόοδο της κοινωνίας µε 
τον τρὀπο που αυτή γινόταν τότε δηλαδή πλατιά στρώματα του πληθυσμού να 
τρέφονται µόνον µε πατάτες, όπιο και αλκοόλ». 


Γενικά ο Ροΐδης υπήρξε ένας από τους μεγαλύτερους νεοέλληνες συγγραφείς µε πλούσιο 
πνεύμα, μοναδική αφηγηµατικότητα και πρωτότυπη σάτιρα. Το έργο του που «άφησε 
εποχή» ήταν η «Πάπισσα Ιωάννα», το οποίο δεν είχε συνέχεια, µια και η ελληνική 
κοινωνία της εποχής εκείνης δε διέθετε ικανή αστική τάξη που θα έρχονταν σε ρήξη µετα 
συμφέροντα της εκκλησίας, ώστε να στηριχτεί το έργο του. Τέλος, η παρουσία και η 
δράση των χρυσοκάνθαρων και των κερδοσκοπικὠν κύκλων δεν ήταν κάτι που 
ανησύχησε µόνο τον Ροΐδη. Παρακάτω θα δούµε ότι τροχοπεδούσαν ακόµα και 
κυβερνητικά οικονομικά προγράµµατα, όπως αυτά των κυβερνήσεων του Χαρ. Τρικούπη. 


"βΒουρνάς 1976, 13. 

ὀβουρνάς 1976, 111. 

ὀβουρνάς 1976, 21. 

”Μάρκογλου, αρ. φύλλου 8967, 19. 

Η οικονομική πολιτική του Χαρ. Τρικούπη 

Ο Χαρίλαος Τρικούπης υπήρξε ένα από τα σημαντικότερα πολιτικά πρόσωπα της 
σύγχρονης ελληνικής ιστορίας. Η πολιτική του σταδιοδρομία ξεκίνησε το 1865 µε την 
εκλογή του ως βουλευτής Μεσολογγίου. Έγινε πρωθυπουργός για πρὠτη φορά το 1875, 
στη συνέχεια το 1878, 1886 και 1892. Το 1895 παραιτήθηκε οριστικά και αποχώρησε από 
τη πολιτική ζωή, έχοντας δεχτεί πιέσεις από την βασιλική αυλή καιτους ξένους. Το όνοµα 
του είναι συνδεδεµένο µε τον αγώνα για την εµπέδωση του κοινοβουλευτισμού στη 
χώρα µας, Κάτι για το οποίο ήρθε και σε διάσταση µε το βασιλιά. Εξίσου, όμως, 
σηµαντική µπορεί να θεωρηθεί και η οικονομική πολιτική που εφάρμοσε, την οποία θα 
δούμε. 


Διακηρύσσοντας ο Τρικούπης ὀτιθάσις πάσης ενέργειας εἶναι η οικονομική 
αποκατάστασις, σχεδίασε Και εφάρμοσε µια τολμηρή και µακρόπνοη πολιτική 
επιδιώκοντας τον εκσυγχρονισμό της χώρας , ώστε να φτάσει τα ευρωπαϊκά επίπεδα. 
Όπως µας αναφέρει ο θαυμαστής του έργου του Καρολίδης, είχε πρωταρχικό στόχο την 
οικονομική ανόρθωση του ελληνικού κράτους. Οπαδός της μεγάλης εθνικής ιδέας, ο 
Τρικούπης πίστευε πως η πραγμάτωση της θα ερχόταν µέσω µιας ισχυρής οικονοµίας 
που θα καθιστούσε το βασίλειο σε χρηματιστήριο της ανατολής΄". 


Προφανώς η επίτευξη µιας ισχυρής οικονοµίας όπως την οραματιζόταν ο τότε 
πρωθυπουργός της χώρας µας, δεν ήταν εὐκολη υπόθεση αν αναλογιστούμε ότι η 
Ελλάδα τότε δεν είχε καν επαρκές οδικό δίκτυο. Έτσι απὀ νωρίς επεδίωξε την εκτέλεση 
µεγάλων έργων υποδοµής΄'. Κατόρθωσε να αποκτήσει η χώρα σιδηροδρομικό και οδικό 
δίκτυο, να διανοιχτεί η διώρυγα της Κορίνθου, να αποξηρανθεί η λίµνη της Κωπαΐδας, να 
παραδοθούν µεγάλες εκτάσεις στη καλλιέργεια και να εκτελεστούν σηµαντικά έργα στα 
λιμάνια της χώρας. Το ὀφελος ήταν διπλὀ. Τόσο για την επιτέλους προσέγγιση της 
Ελλάδας στους ρυθμούς ανάπτυξης των δυτικών χωρών όσο και για την απόκτηση 
εγγυήσεων για σύναψη δανείων. Η κυβέρνηση του είχε πληρώσει ακριβά αυτή την 
έλλειψη απαραίτητων εγγυήσεων όταν αναγκάστηκε για την αποπεράτωση ενός δανείου 
να δεχτεί σκληρούς όρους όπως τον έλεγχο της δημοσιονομικής κατάστασης της χώρας 
από ξένους απεσταλμένους (π.χ. του Άγγλου Εδουάρδου Λω΄’). Στην περίπτωση του 
συγκεκριμένου δανείου θα επανέλθουµε αργότερα, γιατί δίνει απαντήσεις σε αρκετά 
από τα ερωτήµατα του προλόγου. 


Το πρόβλημα που πάντα προέκυπτε για την εκτέλεση και αποπεράτωση των παραπάνω 
έργων υποδομής, ήταν η εὐρεση οικονοµικών πόρων και παραγόντων που θα τα 
χρηματοδοτούσαν. Έτσι ο Τρικούπης επεδίωξε την αναμόρφωση της Φορολογίας µε 
στροφή στους έµµεσους φόρους και τα µονοπώλια”'. Αρκετές φορές χρειάστηκε να τα 
επαναφέρει, όποτε ο πολιτικός του αντίπαλος Δεληγιάννης τα καταργούσε, και σε 
συνάρτηση µε την επιβολή άµεσων φόρων και τελωνιακών δασμών έσωζε προσωρινά 
την οικονομική κατάσταση της χώρας Και προχωρούσαν τα δηµόσια έργα”. Στο σηµείο 


ὈΦλεριανού 1999, 301. 
Ιορούσσος 1975, 435. 
η Φλεριανού 1999, 301. 
Ρούσσος 1975, 477. 
Ιρούσσος 1975, 461. 
ρούσσος 1975, 461. 

αυτό πρέπει να αναφέρουμε πως µέλημα του δεν ήταν τόσο η ψήφιση και εφαρµογή 
νέων φόρων, αλλά η ρύθμιση των ήδη υπαρχόντων µέτρων κυρίως σε ότι αφορούσε τη 
αποτελεσματικότερη εἰσπραξή τους. Για παράδειγµα, το 1884 όταν κατέθεσε στη βουλή 
δυο νοµοσχέδια". Στο ένα προβλέπονταν ρυθµίσεις στο τελωνιακό δασµολόγιο και 
εφαρµογή μονοπωλιακού συστήµατος σε πετρέλαιο και Φώσφορο, το οποίο µε κάποιες 
βελτιώσεις στο τρόπο είσπραξης των τελών τους, εκτός απὀ τα έσοδα που θα επέφερε, 
χτυπούσε παράλληλα και το λαθρεμπόριο. Στο δεύτερο προέβλεπε την ελάττωση των 
δασμών σε βιομηχανικές πρώτες ύλες και σε πρὠτης ανάγκης αγαθά διατροφής του 
λαού και αυτό σε συνδυασμό µε αὐξηση των επιβαρύνσεων στις εὐπορες τάξεις. 
Βαρύτητα έδωσε και στο τρόπο είσπραξης των Φόρων απὀ αυτούς. Με αυτόν τον τρόπο 
διόρθωνε κάπως τη κατάσταση της φοροδιαφυγής, που είχε επιδεινωθεί είτε µε τους 
τρόπους που πάντα έβρισκαν οι εύπορες τάξεις να Φοροδιαφεύγουν, είτε ακόµα και µε 
τις προτροπές της αντιπολίτευσης στο Κόσμο να παύσει να πληρώνει φόρους:.. 

Ένας άλλος τρόπος εύρεσης πόρων ήταν η σύναψη δανείων. Η στροφή προς εσωτερικό 
και εξωτερικό δανεισμό καθώς και κάποιες ρυθµίσεις σε αυτά, αποτέλεσαν βασικά 
στοιχεία της οικονοµικής πολιτικής του Χ. Τρικούπη. Μια περίπτωση εσωτερικού 
δανεισμού παρατηρούμε µετάτις εκλογές του Μάη το 1892 όταν η κυβέρνησήτου, στην 
οποία ο ίδιος είχε αναλάβει το υπουργείο οικονοµικών, στράφηκε προς τον δανεισμό 
από Έλληνες κεφαλαιούχους για τη πληρωμή τοκομεριδίων κυρίως σε πιστωτές από το 
εξωτερικό]. Για να αποφύγει, όµως, την ανωμαλία που θα προκαλούσε αυτή η εξαγωγή 
νομίσματος, (δηλαδή το πρόβλημα ρευστότητας στην εσωτερική αγορά) εφήρµοσε 
οικονομικούς συνδυασμούς που στόχευαν στη μετατροπή εσωτερικών δανείων σε 
εξωτερικά. Συνολικά μετατράπηκαν 10 δάνεια και το ὀφελος για το προὐπολογισμό ήταν 
περίπου 6,5 εκατομμύρια. 


Ο εξωτερικός δανεισμός ήταν µια κάπως πιο περίπλοκη υπόθεση. Όπως αναφέραμε και 
πιο πάνω για ευνοϊκότερους όρους σύναψης δανείων, ήταν αναγκαίο να υπάρχουν, και 
αυτό βέβαια είναι φυσικό, οι απαραίτητες εγγυήσεις. Για το λόγο αυτό δόθηκε βαρύτητα 
στα µεγάλα δηµόσια έργα και την εδραίωση της αξιοπιστίας της Ελλάδας στο εξωτερικὀ. 
Μιας αξιοπιστίας που τελικώς καταρρακώθηκε στο περίφημο δάνειο του 1892 απὀ την 
Αγγλία. Όχι τόσο για τη σκληρότητα των όρων του, που προέβλεπε δημοσιονομικό 
έλεγχο της κατάστασης της Ελλάδος από το λὀρδο Εδουάρδο Λω, αλλά απότις διάφορες 
επεμβάσεις που έγιναν ώστε να παρεμποδιστεί η χορήγησή του]1”. Οι ενέργειες αυτές 
υποκινήθηκαν απὀ κερδοσκοπικούς κύκλους του εξωτερικού. Ιδίως της Γαλλίας (µε την 
υπονόμευση του δανείου απὀ τον απεσταλμένο της Ρου) και τον ομογενή Βλαστό, που 
προσμονούσαν σε µια γρήγορη κήρυξη της χώρας σε πτώχευση”. 


ἸΣΦλεριανού 1999, 332 

Ἰ5]Ρούσσος 1975, 461 «Από δω ξεκινά και η κομματική κακοδαιµονία του Τρικούπη, ὀχι τόσο γιατί 
τα φορολογικά µέτρα που επέθαλε ήταν απεχδή, αλλά γιατί οι Έλληνες δεν είχαν ακόµα 
εξοικειωδεί στην υποχρέωση του πολίτη να Καταθάλει φόρους στο κράτος Και τα συνδύαζαν µετα 
χαράτσια που Κάποτε πλήρωναν οι παλαιότεροι στους Οδωμανούς (σ. 440). Αυτό το Κλίμα το 
εκμεταλλευόταν η αντιπολίτευση Και το πυροδοτούσε ακόµα περισσότερο αποκαλώντας τον 
φορομπήχτη. Συνδήµατα του Δηλιγιάννη όπως Κάτω οι φόροι! Κάτω ο φορομπήχτης!, παρέσυραν 
εὐκολα τις λαϊκές µάζες (σ. 441)» 

17 Κόκκινος 1978, 685. 

ἸΣρούσσος 1975, 462. 

ἸΒουρνάς 1976, 117. 

"Ρούσσος 1975, 477. 

Παρ’ όλες τις δυσκολίες, οι κυβερνήσεις Χαρ. Τρικούπη κατάφερναν τη χορήγηση 
δανείων. Αυτό όµως είχε ως αποτέλεσµα η χώρα να µπει σε ένα φαύλο κύκλο. Όσο το 
δηµόσιο ταμείο γέμιζε µε ἐσοδα απὀ δάνεια, τόσο αµέσως άδειαζε για τη πληρωμή 
τοκοχρεολυσίων παλαιότερων δανείων. Η συνέπεια ήταν η χώρα να αδυνατεί να 
αντεπεξέλθει µε συνέπεια στις υποχρεώσεις της προς τους πιστωτές της και σε 
συνδυασμό µε τις πιέσεις και υπονομεύσεις των κερδοσκοπικών κύκλων, µοιραίως 
φτάσαμε στη χρεοκοπίατου 1893. 


Επίλογος 

Οι νεόπλουτοι επιχειρηματίες, τα χρηµατιστηριακά και κερδοσκοπικά κέντρα, που 
δικαίως ἐκαναν τον Εμμανουήλ Ροΐδη να αγανακτήσει, πολλές φορές φάνηκαν πιο 
δυνατά ακόµα και απὀ τις κυβερνήσεις του Χαρ. Τρικούπη. Το έργο του μεγάλου αυτού 
πολιτικού δεν μπορούμε να πούμε πως µηδενίστηκε απὀ την χρεοκοπία του 1893, αν και 
το µόνο θετικό απὀ εκείνη τη χρονιά ήταν η παράδοση στη ναυσιπλοΐα της διώρυγας της 
Κορίνθου. Αντιθέτως, η Ελλάδα χάρη στην οικονομική πολιτική του, που όπως είδαμε 
κυρίως αφορούσε την εκτέλεση μεγάλων έργων υποδομής, απέκτησε τις βάσεις στις 
οποίες στηρίχθηκε η μετέπειτα ανάπτυξη και ο εκσυγχρονισμός της. Επομένως, όντως ο 
Χαρ. Τρικούπης κατάφερε την αὐξηση του ρυθμού ανάπτυξης και συνεπώς την 
προσέγγιση της βιομηχανοποιηµένης δύσης. Επίσης, σαφώς, συνέβαλε στην ανάπτυξη 
της εθνικής οικονοµίας. Σε αυτό ίσως ευνοήθηκε σηµαντικά από την ύφεση του διεθνούς 
εµπορίου, που είχε ως αποτέλεσµα την εισροή στην Ελλάδα κεφαλαίων πλούσιων 
ομογενών και τη στροφή ξένων επενδυτών προς τα Βαλκάνια. Αυτό το Κλίμα επέτρεψε 
την ανάπτυξη τραπεζικών εργασιών, την ίδρυση χρηματιστηρίου και ενίσχυσε τη 
προσπάθεια για την ίδρυση µεγάλων βιομηχανιών. Εδὠ είναι που κάνουν και την 
εμφάνισή τους, όπως πάντα είναι αναμενόμενο σε περιπτώσεις οικονοµικής ανάπτυξης, 
οι µη υγιείς οικονομικοί παράγοντες που στόχο είχαν την εκμετάλλευση και την 
κερδοσκοπία. Προφανώς απὀ αυτούς δεν προδόθηκαν µόνον οι προσδοκίες του 
συγγραφέα Εμμ. Ροΐδη, αλλά και οι βλέψεις του Χαρ. Τρικούπη για µια ισχυρή 
οικονομικά Ελλάδα. 


Τι ευθύνες μπορούν να καταλογιστούν στον πολιτικό που εξετάσαµε για τις οικονομικές 
επιλογές του; Ίσως οι υπερβολικές δαπάνες των πολεμικών κινητοποιήσεων που 
απαιτούσε η Μεγάλη Ιδέα, οι κακοί χειρισμοί των οικονοµικών σε μερικές περιπτώσεις 
και ο υπερβολικός δανεισμός. Τακτικές που τελικώς οδήγησαν στη πτώχευση. Τέλος, οι 
επικριτές του Τρικούπη του καταλόγιζαν ότι προκειµένου να παρουσιάσει µεγάλα και 
εντυπωσιακά έργα, έριξε στις πλάτες του ελληνικού λαού βάρη που ήταν αδύνατο να 
αντέξει. Και αυτό είτε γιατί είχε παρασυρθεί απὀ τη µεγαλαυχία του υπερτιμώντας 
παράλληλα και τις αντοχές της χώρας, είτε γιατί αγνοούσε την πραγματικότητα και το 
βαθµό αντοχής του απλού λαού. Και αυτό έχει µια δόση αλήθειας. 

